CELEX: 52015PC0220
Language: hu
Date: 2015-05-26
Title: Javaslat AZ EURÓPAI PARLAMENT ÉS A TANÁCS RENDELETE az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló 19/2013/EU rendelet, valamint az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló 20/2013/EU rendelet módosításáról

EURÓPAI
                             BIZOTTSÁG
                                                    Brüsszel, 2015.5.26.
                                                    COM(2015) 220 final
                                                    ANNEX 1
                                       MELLÉKLET
                                       a következőhöz:
                                           Javaslat
                AZ EURÓPAI PARLAMENT ÉS A TANÁCS RENDELETE
     az egyrészről az Európai Unió és tagállamai, másrészről Kolumbia és Peru közötti
    kereskedelmi megállapodásban foglalt kétoldalú védzáradék és banánkereskedelmi
     stabilizációs mechanizmus végrehajtásáról szóló 19/2013/EU rendelet, valamint az
   egyrészről az Európai Unió és tagállamai, másrészről Közép-Amerika közötti társulás
            létrehozásáról szóló megállapodásban foglalt kétoldalú védzáradék és
      banánkereskedelmi stabilizációs mechanizmus végrehajtásáról szóló 20/2013/EU
                                   rendelet módosításáról
HU                                                                                     HU
 ---pagebreak---                                          MELLÉKLET
                                         a következőhöz:
                                             Javaslat
                  AZ EURÓPAI PARLAMENT ÉS A TANÁCS RENDELETE
       az egyrészről az Európai Unió és tagállamai, másrészről Kolumbia és Peru közötti
      kereskedelmi megállapodásban foglalt kétoldalú védzáradék és banánkereskedelmi
       stabilizációs mechanizmus végrehajtásáról szóló 19/2013/EU rendelet, valamint az
     egyrészről az Európai Unió és tagállamai, másrészről Közép-Amerika közötti társulás
              létrehozásáról szóló megállapodásban foglalt kétoldalú védzáradék és
        banánkereskedelmi stabilizációs mechanizmus végrehajtásáról szóló 20/2013/EU
                                     rendelet módosításáról
        Táblázat: behozatalra vonatkozó küszöbmennyiségek a megállapodás I. melléklete I.
   függelékének B. szakasza szerinti banánkereskedelmi stabilizációs mechanizmus alkalmazása
   tekintetében: Kolumbia esetében 1. alszakasz, Peru esetében 2. alszakasz, Ecuador esetében 3.
                                            alszakasz.
               Pénzügyi év                   Behozatalra         Behozatalra         Behozatalra
                                              vonatkozó           vonatkozó           vonatkozó
                                          küszöbmennyiség küszöbmennyiség küszöbmennyiség
                                             (Kolumbia),        (Peru), tonna       (Peru), tonna
                                                tonna
     2015. január 1.– december 31.            1 687 500             86 250            1 645 111
     2016. január 1.– december 31.            1 755 000             90 000            1 723 449
     2017. január 1.– december 31.            1 822 500             93 750            1 801 788
     2018. január 1.– december 31.            1 890 000             97 500            1 880 127
     2019. január 1.– december 31.            1 957 500            101 250            1 957 500
           2020. január 1-jétől               Tárgytalan          Tárgytalan          Tárgytalan
HU                                               2                                                HU
 ---documentbreak---                              EURÓPAI
                             BIZOTTSÁG
                                                   Brüsszel, 2015.5.26.
                                                   COM(2015) 220 final
                                                   2015/0112 (COD)
                                          Javaslat
                AZ EURÓPAI PARLAMENT ÉS A TANÁCS RENDELETE
     az egyrészről az Európai Unió és tagállamai, másrészről Kolumbia és Peru közötti
    kereskedelmi megállapodásban foglalt kétoldalú védzáradék és banánkereskedelmi
     stabilizációs mechanizmus végrehajtásáról szóló 19/2013/EU rendelet, valamint az
   egyrészről az Európai Unió és tagállamai, másrészről Közép-Amerika közötti társulás
            létrehozásáról szóló megállapodásban foglalt kétoldalú védzáradék és
      banánkereskedelmi stabilizációs mechanizmus végrehajtásáról szóló 20/2013/EU
                                   rendelet módosításáról
HU                                                                                     HU
 ---pagebreak---                                             INDOKOLÁS
   1.       A JAVASLAT HÁTTERE
   A javaslat okai és céljai
   Ez a javaslat az egyrészről az Európai Unió és tagállamai, másrészről Kolumbia és Peru
   közötti kereskedelmi megállapodásban foglalt kétoldalú védzáradék és banánkereskedelmi
   stabilizációs mechanizmus végrehajtásáról szóló 19/2013/EU európai parlamenti és tanácsi
   rendelet módosítására vonatkozik, mivel Ecuador csatlakozott a megállapodáshoz.
   Ezenkívül a megállapodás vámlebontási menetrendjében a banánra használt Kombinált
   Nómenklatúra (KN) szerinti kód a 2007. évi KN-kódra vonatkozik. Ugyanaz a kód szerepel a
   19/2013/EU rendeletben, valamint az egyrészről az Európai Unió és tagállamai, másrészről
   Közép-Amerika közötti társulás létrehozásáról szóló megállapodásban foglalt kétoldalú
   védzáradék és banánkereskedelmi stabilizációs mechanizmus végrehajtásáról szóló
   20/2013/EU európai parlamenti és tanácsi rendeletben egyaránt. A banánra vonatkozó kód
   azonban 2012 január 1-jétől megváltozott. Az egyértelműség kedvéért ezt a változást mindkét
   rendeletbe be kell vezetni.
   Háttér-információk
   Az egyrészről az Európai Unió és tagállamai, másrészről a Kolumbia és Peru közötti
   kereskedelmi megállapodás 329. cikke lehetőséget biztosít arra, hogy az Andok Közösség
   további tagországai csatlakozzanak a megállapodáshoz.
   Az Európai Unió és Ecuador 2014. július 17-én lezárta a csatlakozásra vonatkozó
   tárgyalásokat.
   A Kolumbiával és Peruval kötött megállapodáshoz hasonlóan az Ecuadorral kötött
   megállapodás egy kétoldalú védzáradékot és egy banánkereskedelmi stabilizációs
   mechanizmust tartalmaz.
   A kétoldalú védzáradék arról rendelkezik, hogy lehetőség van a legnagyobb kedvezményes
   vámtétel újbóli alkalmazására, ha a kereskedelem liberalizációjának következtében egy
   termék behozatala annyira megnövekedett mennyiségben és olyan feltételek mellett történik,
   hogy az a hasonló vagy közvetlenül versenyző terméket előállító uniós gazdasági ágazatnak
   súlyos kárt okoz (vagy azt ilyen kárral fenyegeti). A banánkereskedelmi stabilizációs
   mechanizmus szerint a kedvezményes vámtételeket 2019. december 31-ig fel is lehet
   függeszteni abban az esetben, ha a behozatal éves mennyisége elér egy adott küszöböt.
   A Kolumbiával és Peruval elfogadott védzáradékot és stabilizációs mechanizmust az uniós
   jogba integráló rendeletet ezért módosítani kell annak érdekében, hogy a megfelelő elemeket
   Ecuador esetében is beillesszék.
   2.       AZ ÉRDEKELT FELEKKEL FOLYTATOTT KONZULTÁCIÓK ÉS A
            HATÁSVIZSGÁLATOK EREDMÉNYEI
   E végrehajtási rendeletjavaslat közvetlenül az Ecuadorral megtárgyalt megállapodás szövege
   alapján készült. Következésképpen nincs szükség újabb, az érdekeltekkel folytatott
   konzultációra, illetve hatásvizsgálatra.
HU                                               2                                             HU
 ---pagebreak---    3.       A JAVASLAT JOGI ELEMEI
   A javaslat összefoglalása
   A mellékelt módosítási javaslat az Ecuadorral már megkötött kereskedelmi megállapodás
   védzáradékának és banánkereskedelmi stabilizációs mechanizmusának végrehajtására
   szolgáló jogi eszköz.
   Jogalap
   Az Európai Unió működéséről szóló szerződés 207. cikkének (2) bekezdése.
HU                                            3                                          HU
 ---pagebreak---                                                              2015/0112 (COD)
                                                  Javaslat
                   AZ EURÓPAI PARLAMENT ÉS A TANÁCS RENDELETE
       az egyrészről az Európai Unió és tagállamai, másrészről Kolumbia és Peru közötti
       kereskedelmi megállapodásban foglalt kétoldalú védzáradék és banánkereskedelmi
       stabilizációs mechanizmus végrehajtásáról szóló 19/2013/EU rendelet, valamint az
     egyrészről az Európai Unió és tagállamai, másrészről Közép-Amerika közötti társulás
              létrehozásáról szóló megállapodásban foglalt kétoldalú védzáradék és
        banánkereskedelmi stabilizációs mechanizmus végrehajtásáról szóló 20/2013/EU
                                          rendelet módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke
   (2) bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében,
   mivel:
   (1)     az egyrészről az Európai Unió és tagállamai, másrészről a Kolumbia és Peru közötti,
           2012. június 26-án aláírt kereskedelmi megállapodás1 (a továbbiakban: a
           megállapodás) 329. cikke lehetőséget biztosít arra, hogy az Andok Közösség további
           tagországai csatlakozzanak a megállapodáshoz.
   (2)     Az Európai Unió és Ecuador 2014. július 17-én lezárta a csatlakozásra vonatkozó
           tárgyalásokat. […]-án/én aláírták az Ecuador megállapodáshoz történő csatlakozásáról
           szóló jegyzőkönyvet (a továbbiakban: csatlakozási jegyzőkönyv) , és amelyet annak
           […]. cikkének megfelelően ideiglenesen alkalmaznak.
   (3)     A csatlakozási jegyzőkönyv aláírására és ideiglenes alkalmazására vonatkozó
           határozatot követően meg kell határozni a kétoldalú védzáradék hatékony
           alkalmazásának garantálását, valamint a banánkereskedelmi stabilizációs
           mechanizmus alkalmazását szolgáló eljárásokat, amint az a megállapodásban Ecuador
           vonatkozásában szerepel.
   (4)     Ezenkívül a megállapodás vámlebontási menetrendjében a banánra használt
           Kombinált Nómenklatúra (KN) kód a 2007. évi KN-kódra vonatkozik. Ugyanaz a kód
           szerepel a 19/2013/EU rendeletben2 és a 20/2013/EU rendeletben3 egyaránt. 2012.
   1
           HL L 354, 2012.12.21., 3. o.
   2
           Az Európai Parlament és a Tanács 2013. január 15-i 19/2013/EU rendelete az egyrészről az Európai
           Unió és tagállamai, másrészről Kolumbia és Peru közötti kereskedelmi megállapodásban foglalt
           kétoldalú védzáradék és banánkereskedelmi stabilizációs mechanizmus végrehajtásáról (HL L 17.,
           2013.1.19., 1. o.).
   3
           Az Európai Parlament és a Tanács 2013. január 15-i 20/2013/EU rendelete az egyrészről az Európai
           Unió és tagállamai, másrészről Közép-Amerika közötti társulás létrehozásáról szóló megállapodásban
HU                                                    4                                                       HU
 ---pagebreak---          január 1-jétől azonban a banánra vonatkozó kód 0803 00 19-ről 0803 90 10-re
         változott a Harmonizált Áruleíró- és Kódrendszer kötelező módosításainak
         tükrözésére. Az egyértelműség kedvéért ezt a változást be kell vezetni a 19/2013/EU
         rendelet és a 20/2013/EU rendelet banánkereskedelmi stabilizációs mechanizmusról
         szóló megfelelő részébe.
   (5)   A 19/2013/EU és a 20/2013/EU rendeletet ezért ennek megfelelően módosítani kell,
   ELFOGADTA EZT A RENDELETET:
                                                   1. cikk
   A 19/2013/EU rendelet a következőképpen módosul:
   1.       A cím helyébe a következő szöveg lép:
         „Az Európai Parlament és a Tanács 2013. január 15-i 19/2013/EU rendelete az
         egyrészről az Európai Unió és tagállamai, másrészről Kolumbia, Ecuador és Peru
         közötti kereskedelmi megállapodásban foglalt kétoldalú védzáradék és
         banánkereskedelmi stabilizációs mechanizmus végrehajtásáról”
   2.       Az 1. cikk h) pontjában, a 3. cikk (1), (3) és (4) bekezdésében, valamint a 13. cikk
            (4) bekezdésében szereplő „Kolumbia és Peru” szavak helyébe a „Kolumbia,
            Ecuador és Peru” szavak lépnek.
   3.       Az 1. cikk a) pontjában, a 2. cikk (1) bekezdésében, a 4. cikk (4) bekezdésében, az 5.
            cikk (6) és (11) bekezdésében, a 6. cikk (1) bekezdésében, a 7. cikk (1)
            bekezdésében, a 9. cikk (1) bekezdésében, a 11. cikkben, valamint a 15. cikk (2)
            bekezdésében szereplő „Kolumbia vagy Peru” szavak helyébe a „Kolumbia, Ecuador
            vagy Peru” szavak lépnek.
   4.       A 15. cikk (1) bekezdése helyébe a következő szöveg lép:
          „A Kolumbiából, Ecuadorból vagy Peruból származó, a Kombinált Nómenklatúra
          0803 90 10 vámtarifaszáma alá tartozó (banán frissen, kivéve a plantain fajtát),
          valamint Kolumbia és Peru esetében a vámlebontási menetrend „BA” kategóriájába,
          Ecuador esetében pedig a vámlebontási menetrend „SP1” kategóriájába, a 0803 00 19
          vámtarifaszám alá sorolt banánra 2019. december 31-ig stabilizációs mechanizmus
          alkalmazandó.”
   5.       A melléklet helyébe e rendelet melléklete lép.
                                                   2. cikk
   A 20/2013/EU rendelet 15. cikke (1) bekezdésének helyébe a következő szöveg lép:
          „A Közép-Amerikából származó, a Kombinált Nómenklatúra 0803 90 10
          vámtarifaszáma alá tartozó (banán frissen, kivéve a plantain fajtát) és a vámlebontási
          menetrend „ST” kategóriájába, a 0803 00 19 vámtarifaszám alá sorolt banánra 2019.
          december 31-ig stabilizációs mechanizmus alkalmazandó.”
          foglalt kétoldalú védzáradék és banánkereskedelmi stabilizációs mechanizmus végrehajtásáról (HL L
          17., 2013.1.19., 13. o.).
HU                                                    5                                                     HU
 ---pagebreak---                                                3. cikk
   1.       Ez a rendelet az Európai Unió Hivatalos Lapjában való kihirdetését követő napon
            lép hatályba.
   2.       A rendelet a csatlakozási jegyzőkönyv ideiglenes alkalmazásának időpontjától
            alkalmazandó. Az alkalmazás kezdő időpontját az Európai Unió Hivatalos Lapjában
            közzétett közlemény határozza meg.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én.
   az Európai Parlament részéről                a Tanács részéről
   az elnök                                      az elnök
HU                                                6                                            HU